ÚRAD  VLÁDY
SLOVENSKEJ  REPUBLIKY
     sekcia vládnej legislatívy

								    Na rokovanie vlády SR
	                                                                           dňa   3. marca 2004
							              K materiálu č.4807/2004
							              K bodu č.4

S T A N O V I S K O
k návrhu nariadenia vlády o pravidlách na hodnotenie doplnkových látok a niektorých kŕmnych surovín vo výžive zvierat - k novému zneniu
________________________________________________________________

I
	Návrh nariadenia vlády o pravidlách na hodnotenie doplnkových látok a niektorých kŕmnych surovín vo výžive zvierat predkladá na rokovanie vlády Slovenskej republiky minister pôdohospodárstva Zsolt Simon.

II
	Predkladaný návrh nariadenia je odôvodnený tým, že od roku 1993 boli príslušné akty Európskych spoločenstiev v danej oblasti menené a Slovenská republika ako budúci členský štát EÚ sa bude spolupodieľať na schvaľovacom procese doplnkových látok a určitých kŕmnych surovín a pri posudzovaní dokumentácie bude zohľadňovať pravidlá platné pre všetky členské štáty. 
	Predložený návrh nariadenia nezakladá zvýšené nároky na štátny rozpočet, rozpočty obcí a rozpočty vyšších územných celkov ani na tvorbu pracovných miest a nemá vplyv na životné prostredie.
	Ministerstvo financií Slovenskej republiky uvedené berie na vedomie. Predkladateľ uvádza, že návrh nariadenia vzhľadom na upravovanú problematiku nevyžaduje prerokovanie v Rade hospodárskej a sociálnej dohody SR. 
          Návrh nariadenia bol predmetom pripomienkového konania a z jeho vyhodnotenia vyplýva, že sa na rokovanie vlády a jej legislatívnej rady predkladá bez rozporov. 

III
	Legislatívna rada vlády Slovenskej republiky prerokovala predmetný návrh na svojom zasadnutí 24. februára 2004 a odporučila ho predložiť na rokovanie vlády s tým, že je potrebné do nového znenia zapracovať jej pripomienky a odporúčania.

IV
	Sekcia vládnej legislatívy konštatuje, že pripomienky Legislatívnej rady vlády Slovenskej republiky (5) boli do návrhu zapracované a z tohto dôvodu odporúča vláde predmetný návrh  s c h v á l i ť v predloženom znení.

Bratislava 27. februára 2004
Vypracovala: J. Fischerová

								   Štefan  G r m a n
								   generálny riaditeľ
							        sekcie vládnej legislatívy